CELEX: 32009D0830
Language: bg
Date: 2009-11-11 00:00:00
Title: 2009/830/ЕО: Решение на Комисията от 11 ноември 2009 година за изменение на приложението към Решение 2007/453/ЕО относно статуса по отношение на СЕГ на Чили, Колумбия и Япония (нотифицирано под номер C(2009) 8590) (Текст от значение за ЕИП)

12.11.2009   
            
            
               BG
            
            
               Официален вестник на Европейския съюз
            
            
               L 295/11
            
         
      РЕШЕНИЕ НА КОМИСИЯТА
   
   от 11 ноември 2009 година
   за изменение на приложението към Решение 2007/453/ЕО относно статуса по отношение на СЕГ на Чили, Колумбия и Япония
   (нотифицирано под номер C(2009) 8590)
   (текст от значение за ЕИП)
   (2009/830/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 5, параграф 2, трета алинея от него,
   като има предвид, че:
   
               (1)
            
            
               С Регламент (ЕО) № 999/2001 се определят правила за превенция, контрол и ликвидиране на трансмисивните спонгиформни енцефалопатии (ТСЕ) при животните. С оглед на това статусът на държавите-членки, на трети държави или региони от тях (наричани по-долу „държавите или регионите“) по отношение на спонгиформната енцефалопатия по говедата (СЕГ) следва да бъде определян посредством класифицирането им в една от три категории в зависимост от риска от поява на СЕГ, по-конкретно в категориите „с нищожен риск от СЕГ“, „с контролиран риск от СЕГ“ и „с неопределен риск от поява на СЕГ“.
            
         
               (2)
            
            
               Приложението към Решение 2007/453/ЕО на Комисията от 29 юни 2007 г. относно установяване статуса по отношение на СЕГ на държави-членки, на трети държави или на региони от тях според риска от поява на СЕГ (2) съдържа списък на страните или регионите, разделени съобразно риска от поява на СЕГ.
            
         
               (3)
            
            
               Световната организация за здравеопазване на животните (МБЕ) има водеща роля в категоризацията на държавите или регионите според риска от поява на СЕГ. Списъкът в приложението към Решение 2007/453/ЕО отчита Резолюция № XXI – „Признаване на статуса на членовете по отношение на спонгиформната енцефалопатия по говедата“, приета от МБЕ през май 2008 г. относно статуса на държавите-членки и на трети страни по отношение на СЕГ.
            
         
               (4)
            
            
               Към момента Решение 2007/453/ЕО класифицира Финландия и Швеция в категорията „с нищожен риск от СЕГ“, а всички останали държави-членки — в категорията „с контролиран риск от СЕГ“. С него също така се определя статусът по отношение на СЕГ на трети държави. През май 2009 г. МБЕ прие Резолюция № XXII – „Признаване на статуса на членовете по отношение на спонгиформната енцефалопатия по говедата“. Тази резолюция определя Чили в категорията „с нищожен риск от СЕГ“, а Колумбия и Япония — в категорията „с контролиран риск от СЕГ“. Списъкът в Решение 2007/453/ЕО следва да бъде изменен, за да бъде приведен в съответствие с посочената резолюция по отношение на тези три държави. В очакване обаче на окончателното заключение на МБЕ за статуса по отношение на риска от СЕГ на всички държави-членки и предвид хармонизираните стриктни защитни мерки, прилагани в Общността, за момента не следва да се правят промени в признатия статус на държавите-членки по отношение на СЕГ.
            
         
               (5)
            
            
               Поради това Решение 2007/453/ЕО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2007/453/ЕО се заменя с текста на приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 11 ноември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 147, 31.5.2001 г., стр. 1.
   
      (2)  ОВ L 172, 30.6.2007 г., стр. 84.
   
      ПРИЛОЖЕНИЕ
      
         „СПИСЪК НА ДЪРЖАВИТЕ ИЛИ РЕГИОНИТЕ
         
         А.   Държави или региони с нищожен риск от СЕГ
         
         
            Държави-членки
         
         
                     —
                  
                  
                     Финландия
                  
               
                     —
                  
                  
                     Швеция
                  
               
            Държави-членки на ЕАСТ
         
         
                     —
                  
                  
                     Исландия
                  
               
                     —
                  
                  
                     Норвегия
                  
               
            Трети държави
         
         
                     —
                  
                  
                     Аржентина
                  
               
                     —
                  
                  
                     Австралия
                  
               
                     —
                  
                  
                     Чили
                  
               
                     —
                  
                  
                     Нова Зеландия
                  
               
                     —
                  
                  
                     Парагвай
                  
               
                     —
                  
                  
                     Сингапур
                  
               
                     —
                  
                  
                     Уругвай
                  
               Б.   Държави или региони с контролиран риск от СЕГ
         
         
            Държави-членки
         
         
                     —
                  
                  
                     Белгия, България, Чешката република, Дания, Германия, Естония, Ирландия, Гърция, Испания, Франция, Италия, Кипър, Латвия, Литва, Люксембург, Унгария, Малта, Нидерландия, Австрия, Полша, Португалия, Румъния, Словения, Словакия, Обединеното кралство
                  
               
            Държави-членки на ЕАСТ
         
         
                     —
                  
                  
                     Лихтенщайн
                  
               
                     —
                  
                  
                     Швейцария
                  
               
            Трети държави
         
         
                     —
                  
                  
                     Бразилия
                  
               
                     —
                  
                  
                     Канада
                  
               
                     —
                  
                  
                     Колумбия
                  
               
                     —
                  
                  
                     Япония
                  
               
                     —
                  
                  
                     Мексико
                  
               
                     —
                  
                  
                     Тайван
                  
               
                     —
                  
                  
                     Съединени американски щати
                  
               В.   Държави или региони с неопределен риск от поява на СЕГ
         
         
                     —
                  
                  
                     Държави или региони, неизброени в точки А и Б от настоящото приложение.“